สอบถามคุณนะค่ะ เนื่องจากอาการตอนนี้คือ จุกแน่นอก แน่นคอ ปวดท้องแสบเหมือนหิวแล้วปวดหลังช่วงด้านขวามาก คือปวดส่วนแขนยาวไปเลยค่ะ อาการแบบนี้จะเป็นอะไรร้ายแรงมั้ยค่ะ ส่วนการจุกคอเหมือนอาหารมันจุกอยู่ตลอด ต้องรอเรอถึงจะค่อยยังชั่วค่ะขอบพระคุณล่วงหน้าสำหรับคำตอบนะค่ะ
สวัสดีค่ะ การวินิจฉัยที่เป็นไปได้-กรดไหลย้อน-กระเพาะอาหารอักเสบ-เนื้องอกที่กระเพาะอาหาร อาจทำให้จุกท้องเรื้อรัง กินได้น้อย น้ำหนักลดกรดไหลย้อน เป็นภาวะที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร โดยผู้ป่วยจะรู้สึกแสบร้อนกลางอก เรอเปรี้ยว แน่นอก จุกคอ มีน้ำรสเปรี้ยวหรือขมไหลย้อนขึ้นมาในปากและคอ ไปจนถึงกลืนอาหารได้ลำบาก คลื่นไส้จากอาการที่กล่าวมาตอนนี้เข้าได้กับกรดไหลย้อนมากที่สุดการรักษาคือการปรับพฤติกรรมโดยควรรับประทานอาหารในปริมาณที่พอดี ควบคุมน้ำหนักให้อยู่ในเกณฑ์ปกติ ไม่ควรเข้านอนทันทีหลังรับประทานอาหาร รับประทานอาหารอ่อนๆรสไม่จัดมาก งดชา กาแฟ เป็นต้น ร่วมกับรับประทานยาลดกรดในกระเพาะอาหาร หรือยาเพิ่มการเคลื่อนตัวของระบบทางเดินอาหาร เพื่อช่วยเพิ่มการบีบตัวของลำไส้มากขึ้นควรไปพบแพทย์เมื่อจุกแน่นคอมาก ปฏิบัติตัวตามข้างต้นแล้วไม่ดีขึ้น อาเจียนมาก ถ่ายดำ ถ่ายเป็นเลือด อาเจียนเป็นเลือด น้ำหนักลดอย่างผิดปกติ กินได้น้อยลงอย่างชัดเจน